સેમસંગએ ટીઝર વીડિયો રિલીઝ કર્યો છે, જે સ્લો મોશનમાં છે. કેમેરો આ કંપનીનાં ફ્લેગશિપની ખાસિયત છે અને આ વખતે પણ કંપની શાનદાર કેમેરાની સાથે સ્માર્ટફોન લોન્ચ કરશે. Galaxy S9 અને S9 Plus બેઝલ લેસ ડિસ્પ્લે વાળો સ્માર્ટફોન હશે અને તે S8 સાથે થોડો મળતો આવે છે. પહેલાં જેવી કર્વ્ડ ડિસ્પ્લે મળશે. S9 Plus કેમેરા મોડ્યૂઅલ ડ્યુઅલ છે અને તે વર્ટિકલ છે. કલર ઓપ્શન વિશે ઈવના બ્લાશએ કહ્યું કે, S9 મિડનાઈટ બ્લેક, પર્પલ, ટાઈટેનિયમ ગ્રે અને કોરલ બ્લૂમાં ઉપલબ્ધ હશે.Galaxy S9 અને S9 Plusમાં ક્વોલકોમનું લેટેસ્ટ પ્રોસેસર Snapdragon 845 પ્રોસેસર આપવામાં આવ્યું છે એટલે કે સૌથી પહેલાં આ પ્રોસેસર આ સ્માર્ટફોનમાં આપવામાં આવશે. 4GBની રેમ હોય તેવી સંભાવના છે અને 64GB મેમરી અને 128GB ઈન્ટરનલ મેમરી આપવામાં આવી શકે છે. જો કે, કેટલાંક રિપોર્ટમાં કહેવમાં આવ્યું છે S9+ માં 6GB રેમ અને 128GB ઈન્ટરનલ મેમરી આપવામાં આવી શકે છે.ડિસ્પ્લેની બાબતમાં સેમસંગ છેલ્લા બે વર્ષથી સારું કરી રહી છે, કેમ કે, કંપની ઓલેડ પેનલ યૂઝ કરે છે. આ વખતે બંને ફ્લેગશિપ સ્માર્ટફોનમાં ઓલેડ પેનલ આપવામાં આવી છે. Galaxy S9ની ડિસ્પ્લે 5.8 ઈંચની હશે, જ્યારે Galaxy S9+ 6.2 ઈંચની હશે.